Ivan Basso

Den Ivan Basso, gebuer de 26. November 1977 zu Gallarate an der Provënz Varese, ass en italieenesche professionelle Vëlossportler.

Hien ass vu klengem u vum Vëlo begeeschtert a mécht sech eleng op de Wee op de Stelvio Pass, dee Bierg, deen no bei dem Vakanzhaus vun der Famill Basso läit.

Mat siwe Joer fiert hie seng éischt Course bis hien 1998 am hollännesche Valkenburg um Kauberg U23 Weltmeeschter gëtt. Hie wiesselt net direkt bei d'Profien, mä hie bleift bis de Mee 1999 U23, bis hien da bei "Amica Chips" als Neo-Profi an en Team kënnt. Hie weist e puer gutt Leeschtungen 1999 beim Giro, awer hie fiert en net fäerdeg.

No der Saison 2000 bei "Riso Scotto" wiesselt en an d'éischt Divisioun bei d'italieenesch Formatioun "Fassa Bortolo", wou hien am Tour Méditerranéen déi 3. Etapp gewënnt, ier hien no enger Chute muss opginn.

 Palmarès 
 1998 
 Weltmeeschter op der Strooss, U 23
 2002 
 Beschte Jonke Profi am Tour de France
 2003 
 7. am Generalklassement vum Tour de France
 2004 
 1 Etappegewënn an 3. am Generalklassement am Tour de France
 Giro dell'Emilia
 2005 
 2. am Generalklassement am Tour de France
 2 Etappegewënn am Giro d'Italia
 Tour vun Dänemark: 1. am Generalklassement an a 4 Etappen
 2006 
 Critérium international: 1. am Generalklassement an an enger Etapp 
 Giro d'Italia: 1. am Generalklassement a Gewënner vun 3 Etappen.
 2009 
 Giro del Trentino: 1. am Generalklassement
 2010 
 1. am Giro d'Italia
 1. am Gran Premio Industria Commercio Artigianato Carnaghese

 Ekippen 
 2000: Amica Chips
 2001 - 2003: Fassa Bortolo
 2004 - 2006: CSC-Tiscali
 2007: Discovery Channel 
 2009: Liquigas

De 24. Abrëll 2007 gouf hie vun der Ekipp "Discovery Channel" suspendéiert well hien an den Dopingskandal Fuentes verwéckelt soll sinn.

 Um Spaweck 
 Dem Ivan Basso seng offiziell Säit

Kategorie:Gewënner vum Giro d'Italia
Kategorie:Etappegewënner am Giro d'Italia
Kategorie:Etappegewënner am Tour de France
Kategorie:Italieenesch Vëlossportler
Kategorie:Weltmeeschteren am Vëlossport
Kategorie:Gebuer 1977
Kategorie:Vëlossportler/B